ಇಂಟೆಲಿಜೆನ್ಸ್_ಕ್ವೋಷೆಂಟ್‌
ಜನಾಂಗ
1996ರಲ್ಲಿ ಅಮೆರಿಕನ್ ಸೈಕಲಾಜಿಕಲ್ ಅಸೋಸಿಯೇಶನ್ ಪ್ರಾಯೋಜಿಸಿದ ಬುದ್ಧಿಮತ್ತೆಯ ಬಗೆಗಿನ ಕಾರ್ಯಾಚರಣಾ ಪಡೆಯ ತನಿಖೆಯು ಜನಾಂಗಗಳ ನಡುವಿನ ಐಕ್ಯೂಗಳಲ್ಲಿ ಗಣನೀಯ ವ್ಯತ್ಯಾಸಗಳಿವೆಯೆಂಬ ತೀರ್ಮಾನಕ್ಕೆ ಬಂದಿತು. ಈ ವ್ಯತ್ಯಾಸಕ್ಕೆ ಕಾರಣಗಳೇನೆಂದು ಅರಿಯುವಲ್ಲಿ ಒದಗಿಬರುವ ಆಡ್ಡಿಗಳು ಐಕ್ಯೂಗೆ ಒಡ್ಡಲಾಗುವ "ನೇಚರ್ ವರ್ಸಸ್ ನರ್ಚರ್"(ನೈಸರ್ಗಿಕ ವರ್ಸಸ್ ಬೆಳೆಸಲಾಗುವ)ನಿಂದ ಉಂಟಾಗಿವೆ. ಹೆಚ್ಚಿನ ವಿಜ್ಞಾನಿಗಳು ಅನುವಂಶೀಯತೆ ಮತ್ತು ಪರಿಸರದ ಕೊಡುಗೆಗಳನ್ನು ಸಾಬೀತುಪಡಿಸುವ ಅವಶ್ಯಕ ದತ್ತಾಂಶಗಳ ಕೊರತೆಯಿದೆ ಎಂದು ಭಾವಿಸುತ್ತಾರೆ. ಒಂದು ಬಲವಾದ ಅನುವಂಶೀಯ ತಳಹದಿಯ ಬಗ್ಗೆ ವಾದಿಸುತ್ತಿರುವ ಸಂಶೋಧಕರಲ್ಲಿ ಪ್ರಮುಖರಾದವರೆಂದರೆ ಆರ್ಥರ್ ಜೆನ್ಸೆನ್. ಇದಕ್ಕೆ ವ್ಯತಿರಿಕ್ತವಾಗಿ ಮಿಚಿಗನ್ ವಿಶ್ವವಿದ್ಯಾನಿಲಯದ Culture and Cognition ಯೋಜನೆಯ ದೀರ್ಘಕಾಲಿಕ ನಿರ್ದೇಶಕರಾಗಿರುವ ರಿಚರ್ಡ್ ನಿಸ್‌ಬೆಟ್ ಬುದ್ಧಿವಂತಿಕೆಯು ಪರಿಸರ ಮತ್ತು ಒಂದು ನಿರ್ದಿಷ್ಟ ರೀತಿಯ ’ಬುದ್ಧಿಮತ್ತೆ’ಯನ್ನು ಮಾತ್ರ ಪ್ರಶಂಸಿಸುವ ಕೆಲವು ಪಕ್ಷಪಾತೀ ನಿರ್ದಿಷ್ಟಮಾನಗಳಿಗೆ ಸಂಬಂಧಿಸಿರುವುದೆಂದೂ ವಾದಿಸುತ್ತಾರೆ. ಇತ್ತೀಚಿನ "ಎಲ್ಲಾ ಮೆದುಳುಗಳೂ ಒಂದೇ ಬಣ್ಣ" ಎಂಬ ಶೀರ್ಷಿಕೆಯನ್ನು ಹೊಂದಿದ ನ್ಯೂಯಾರ್ಕ್‌ ಟೈಮ್ಸ್‌ನ ಸಂಪಾದಕೀಯದಲ್ಲಿ ಡಾ.ನಿಸ್‌ಬೆಟ್‌ ಕಪ್ಪು ಮತ್ತು ಬಿಳಿಯ ಜನರ ನಡುವಣ ಐಕ್ಯೂ ವ್ಯತ್ಯಾಸಗಳು ಅನುವಂಶೀಯವೆಂಬ ಕಲ್ಪನೆಯ ವಿರುದ್ಧ ವಾದವನ್ನು ಮಂಡಿಸಿದ್ದಾರೆ. ಅವರು ಗಮನಿಸಿರುವಂತೆ ದಶಕಗಳ ಸಂಶೋಧನೆಗಳಾವುವೂ ಯುನೈಟೆಡ್ ಸ್ತೇಟ್ಸ್ನ ಒಂದು ನಿರ್ದಿಷ್ಟ ಜನಾಂಗವು ಆಂತರಿಕ ಬುದ್ಧಿಮತ್ತೆಯ ವಿಷಯದಲ್ಲಿ ಇನ್ನೊಂದು ಜನಾಂಗಕ್ಕಿಂತ ಜೈವಿಕವಾಗಿ ಕೀಳು ಎಂಬ ವಾದವನ್ನು ಬೆಂಬಲಿಸಿಲ್ಲ. ಅವರು ಈರೀತಿಯಾಗಿ ವಾದಿಸುತ್ತಾರೆ,: “ಬಿಳಿಯರು ಸುಭಾಷಿತಗಳ ಉತ್ತಮ ಅರಿವು, ಸಾದೃಶ್ಯಗಳನ್ನು ಚೆನ್ನಾಗಿ ಗುರುತುಹಿಡಿಯುವ ಸಾಮರ್ಥ್ಯ ಮತ್ತು ಗಣಿತಪ್ರಮಾಣಗಳ ಬಗ್ಗೆ ಉತ್ತಮ ಗ್ರಹಿಕೆಗಳನ್ನು ಪ್ರದರ್ಶಿಸಿದರು - ಆದರೆ ಇದು ನೀಡಲಾದ ಸವಾಲುಗಳಲ್ಲಿ ಕಪ್ಪುಜನರಿಗಿಂತ ಬಿಳಿಯ ಜನರಿಗೆ ಹೆಚ್ಚು ಅರಿವಿರಬಹುದಾದ ಪದಗಳು ಮತ್ತು ವಿಷಯಗಳ ಬಗ್ಗೆ ಕೇಳಲಾದಾಗ ಮಾತ್ರವಾಗಿತ್ತು. (ಒಂದು ಉದಾಹರಣೆಯೆಂದರೆ "yacht" ಎಂಬ ಪದವನ್ನು "boat" ಎಂಬ ಪದದ ಬಳಕೆಯ ಹೋಲಿಕೆ) ಆದರೆ ಈ ರೀತಿಯ ತಾರ್ಕಿಕ ಸವಾಲುಗಳಲ್ಲಿನ ಪದಗಳು ಮತ್ತು ವಿಷಯಗಳು ಬಿಳಿಯ ಮತ್ತು ಕಪ್ಪು ಜನಾಂಗದವರಿಬ್ಬರಿಗೂ ತಿಳಿದಿದ್ದಾಗ ಈ ಸಾಮರ್ಥ್ಯದಲ್ಲಿ ಯಾವುದೇ ವ್ಯತ್ಯಾಸಗಳು ಕಂಡುಬರಲಿಲ್ಲ. ಪ್ರತಿಯೊಂದು ಜನಾಂಗದೊಳಗೂ ಹಿಂದಿನ ಜ್ಞಾನವು ಕಲಿಕೆ ಮತ್ತು ತಾರ್ಕಿಕತೆಯನ್ನು ಊಹಿಸುತ್ತಿತ್ತು ಆದರೆ ಜನಾಂಗಗಳ ನಡುವೆ ಇದ್ದ ಒಂದೇ ವ್ಯತ್ಯಾಸವೆಂದರೆ ಹಿಂದಿನ ಜ್ಞಾನ ಮಾತ್ರ.” ಇತ್ತೀಚೆಗೆ Nature ನಲ್ಲಿ ಪ್ರಕಟವಾದ ಒಂದು ಅಭಿಪ್ರಾಯ ಲೇಖನದಲ್ಲಿ ಬರಹಗಾರರು ಡಾ. ನಿಸ್‌ಬೆಟ್‌ರ ವಾದಗಳಿಗೆ ಹೊಂದುವಂತಹ ಆಧಾರಗಳು ಇತ್ತೀಚೆಗೆ ದೊರೆತಿರುವ ದತ್ತಾಂಶಗಳ ಪ್ರಕಾರ ದೊರಕುವುದಿಲ್ಲ ಎಂದು ಅಭಿಪ್ರಾಯಪಡುತ್ತಾರೆ. ಅವರು ಭೌಗೋಳಿಕವಾಗಿ ಬೇರೆಬೇರಾಗಿರುವ ಮಾನವ ಜನಸಂಖ್ಯೆಗಳನ್ನು ಅವರ ಜೀನೋಮ್‌ನ ಆಧಾರದ ಮೇರೆಗೆ, ಅದರಲ್ಲಿಯೂ ನಿಖರವಾಗಿ ಪಾಲಿಮಾರ್ಫಿಸಮ್‌ಗಳನ್ನು ಗಮನಿಸುವುದರ ಮೂಲಕ ವಿಂಗಡಿಸಬಹುದು: "ಈ ವೈವಿಧ್ಯತೆಗೆ ಕಾರಣಾವಾಗುವ ಮೂಲ ಅಂಶವೆಂದರೆ ಪಾಲಿಮಾರ್ಫಿಸಮ್ - ಜೀನೋಮ್‌ನ ಒಂದಕ್ಕಿಂತ ಹೆಚ್ಚು ವಿವಿಧ ರೂಪಗಳಲ್ಲಿ ಕಾಣಿಸಿಕೊಳ್ಳುವ ನಿಖರವಾದ ನೆಲೆಗಳು (ಅಥವಾ ಅಲೀಲ್ಸ್)". ಅವರು, ಈ ಪಾಲಿಮಾರ್ಫಿಸಮ್‌ಗಳಲ್ಲಿ ಹಲವಾರು ಸಕ್ರಿಯವಾಗಿರಬಹುದು, ಎಂದರೆ ಹಲವಾರು ಅಳತೆಮಾಡಬಲ್ಲ ಮಾನವ ಗುಣಲಕ್ಷಣಗಳಿಗೆ ಕಾರಣವಾಗಬಹುದು: "ಈ ಪಾಲಿಮಾರ್ಫಿಸಮ್‌ಗಳು ಚರ್ಮದ ಬಣ್ಣ, ಆಹಾರದ ಹೊಂದಾಣಿಕೆ, ರೋಗಗಳಿಗೆ ಪ್ರತಿರೋಧಗುಣ (ಇದಕ್ಕೆ ಬಲವಾದ ಸಾಕ್ಷ್ಯಾಧಾರಗಳಿವೆ), ಮತ್ತು ಜೈವಿಕ ಕ್ರಿಯೆ, ದೈಹಿಕ ಬೆಳವಣಿಗೆ ಮತ್ತು ಮೆದುಳಿನ ಜೀವಶಾಸ್ತ್ರ (ಇಲ್ಲಿನ ಸಾಕ್ಷ್ಯಾಧಾರಗಳು ಪ್ರಾಥಮಿಕ ಹಂತದವು) ಮುಂತಾದುವುಗಳ ಮೇಲೆ ಪರಿಣಾಮ ಬೀರಬಹುದು". "Let's celebrate human genetic diversity" ಎಂಬ ಶೀರ್ಷಿಕೆಯುಳ್ಳ ಈ ಲೇಖನವು ವಿಷಯದ ಸೂಕ್ಷ್ಮತೆಯ ಬಗ್ಗೆ ಅರಿವನ್ನು ಹೊಂದಿದೆ. ಐಕ್ಯೂನಂತಹ ಗುಣಲಕ್ಷಣಗಳು ಜನಾಂಗಗಳ ನಡುವೆ ಪರಿಸರ ಮಾತ್ರವಲ್ಲದೆ ಅನುವಂಶೀಯ ಕಾರಣಗಳಿಂದ ಕೂಡ ಬದಲಾಗುತ್ತವೆಂದು ಒಪ್ಪುವುದಾದಲ್ಲಿ, ಡಾ ನಿಸ್‌ಬೆಟ್‌ರ ಅಭಿಪ್ರಾಯವು ತ್ಯಜಿಸಲ್ಪಡುವುದು. ಈ ಲೇಖನವು ಮನುಷ್ಯರ ಗುಂಪುಗಳ ನಡುವೆ ಅರ್ಥವತ್ತಾದಂತಹ ವೈವಿಧ್ಯತೆಗಳನ್ನು ಗುರುತಿಸಲು ಅನುವಾಗುವಂತೆ ಎಲ್ಲ ಜನಾಂಗಗಳೂ ಒಂದೇ ರೀತಿಯ ಸ್ವರೂಪವನ್ನು ಹೊಂದಿರುವರೆಂಬ ಅಭಿಪ್ರಾಯವನ್ನು ವ್ಯಕ್ತಗೊಳಿಸುವ ಸಲುವಾಗಿ "ಜೈವಿಕ ಸಮಾನತೆ"(ಬಯಲಾಜಿಕಲ್ ಈಗಾಲಿಟೇರಿಯನಿಸಮ್) ಎಂಬ ಪದವನ್ನು ಹೊಸದಾಗಿ ಬಳಸಿಕೊಂಡಿದೆ. ಲೇಖಕರು ಈ ಪದವನ್ನು ಬಳಸಲು ಮುಖ್ಯ ಕಾರಣವೆಂದರೆ ಹಲವಾರು ಗುಂಪುಗಳನ್ನು ಜೈವಿಕವಾಗಿ ಕೀಳೆಂದು ಪರಿಗಣಿಸಲಾಗಿರುವುದರಿಂದ ನಡೆದಿರುವ ದೌರ್ಜನ್ಯಗಳು ಎಂದು ಒಪ್ಪಿಕೊಳ್ಳುತ್ತಾ, ಮನುಷ್ಯರ ನಡುವಿನ ವ್ಯತ್ಯಾಸಗಳು ಎಷ್ಟೇ ಸಣ್ಣವಿರಲಿ ಅಥವಾ ದೊಡ್ಡದಾಗಿರಲಿ, ಸಮಾನ ಅವಕಾಶಗಳು ಮತ್ತು ಮಾನವ ಘನತೆಯ ಬಗ್ಗೆ ಗೌರವಗಳು ಮಾನವಕುಲದ ಪ್ರಚಲಿತ ಹೆಬ್ಬಯಕೆಗಳಾಗಿರಬೇಕು" ಎಂದು ಹೇಳುತ್ತಾರೆ.